nvidia/miracl-vision huggingface dataset:
సమతామూర్తి శ్రీమద్రామానుజ స్పూర్తి కేంద్రం

సమతామూర్తి శ్రీమద్రామానుజ స్పూర్తి కేంద్రం జీవాప్రాంగణం, శ్రీరామనగరం, ముచ్చింతల్, శంషాబాద్, రంగారెడ్డి జిల్లాలో చినజియ్యరు స్వామిచేస్థాపించబడి అభివృద్ధి పధంలో నడుస్తున్నది. ప్రతిప్రాణి దేవుని సంతానమే అయినపుడు హరిజన గిరిజన తేడలేకుండా మానవులంతా దేవుని కుటుంబములోనివారే, సహోదరులే! ఆదేవుని దర్శించి, తరించే అధికారం అందరికీ ఉంది, అంటూ సాధికారికంగ హరిజనులకు ఆలయప్రవేశం కలిగించిన కరుణాసాగరులు శ్రీరామానుజచార్యులవారు. "సువిశాలభూమండలంలో రుచిగలవారందరికీ నిస్సంకోచంగ మంత్రాన్నివ్వండి అంటూ ఆచార్య పరంపరను ఆదేశించి, తమే గోపురమెక్కి మంత్రాన్ని వెదజల్లిన సమతామూర్తి శ్రీరామానుజులు. ఆగురువు అవతరించి 2016 నాటికి వేయిసంవత్సరాలవుతున్న సందర్భంగా కృతజ్ఞతగ వెయ్యేండ్ల పండుగ తలపెట్టారు చినజియ్యరు స్వామి. ఈ స్పూర్తికేంద్రంలో 216 అడుగుల ఎత్తుండే శ్రీరామానుజుల లోహమయమూర్తి, సంచలనాత్మకములూ- స్పూర్తిదాయకములూ అయిన ఆయన జీవిత విశేషాల దర్శనము, 108 సుప్రసిద్ధవైష్ణవ దివ్యదేశాలూ ఒక్కచోటట్లుగ సుమారు రూ: 108 కోట్లతో ఏర్పడే ఈ నిర్మాణాలు ప్రారంబించారు. రామానుజుని కూర్చుని వుండే పంచలోహములతో నిర్మించబడుచున్న 216 అడుగుల ఈవిగ్రహం ప్రపంచములోనే ఎత్తయినది. 45 ఎకరాల విశాలమైన స్థలములో రూపురేఖలు దిద్దుకుంటున్నది. ఫిబ్రవరి 2, 2022 నుంచి ఫిబ్రవరి 14, 2022 వరకు శ్రీరామానుజ సహస్రాబ్ది సమారోహ ఉత్సవాలకు ఈ ఆశ్రమం సిద్ధమవుతోంది. చినజీయర్‌ స్వామి ఆధ్వర్యంలో జరిగే ఈ వేడుకలలో శ్రీరామానుజాచార్యుల విగ్రహాన్ని ఫిబ్రవరి 5న ప్రధాని నరేంద్ర మోదీ ఆవిష్కరించనున్నారు.
ఎస్.ఆర్.రంగనాథన్

ఎస్.ఆర్.రంగనాథన్ (1892 - 1972) గ్రంథాలయోద్యమములోని ప్రముఖులలో ఒకరు. ఈయన పుట్టినరోజును జాతీయ గ్రంథాలయ దినోత్సవంగా జరుపుకుంటున్నారు. డా: ఎస్.ఆర్.రంగనాథన్ మద్రాసులో 1927 వ సంవత్సరంలో జరిగిన 4 వ అఖిల భారత పౌర గ్రంథాలయ మహా సభ పూర్తయ్యాక మద్రాసు గ్రంథాలయ సంఘాన్ని స్థాపించేందుకు సహకరించమని అయ్యంకిని కోరితే మొరాయించాడు ఎస్.ఆర్.రంగనాథన్. ఎట్టికేలకి సహకరించి ఆ సంఘ కార్య దర్శిగా ఎన్నికై అనితర సామాన్య మైన కృషి చేశారు. ఆంధ్ర గ్రందాలయోధ్యమాన్ని గిరుంచి Five laws of Library Science అనే గ్రంధంలో ఎస్. ఆర్
తేతలి సత్యనారాయణ

తేతలి సత్యనారాయణ గ్రంథాలయోధ్యమము ప్రముఖులలో ఒకరు. తేతలి సత్యనారాయణ తూర్పు గోదావరి జిల్లా నివాసి. తేతలి సత్యనారాయణ పశ్చిమ గోదావరి జిల్లా తాడేపల్లిగూడెం తాలూకాలో అయ్యంకి వెంకటరమణయ్య గారు నిర్వహించిన గ్రంధాలయోద్యమ యాత్రకు అండగా వుండి యాత్రలను జయప్రథంగా నిర్వహించారు. ఆ తాలూకాలో గ్రంథాలయోధ్యమము వేళ్లూనుకునేలా గొప్ప కృషి చేశారు. 1930 వ సంవత్సరంలో తన వైద్య వృత్తిని ప్రారంబించినా ఎక్కువగా ప్రజాహిత కార్యక్రమాలలోనే కాలము గడిపారు. తాడేపల్లి గూడెం పురపాలక సంఘం చైర్మెన్ గా విద్యారంగానికి ఎనలేని కృషి చేశారు. జిల్లా బోర్డు సహకారముతో తాడేపల్లి గూడెంలో గ్రంథాలయానికి చక్కని భవనాన్ని నిర్మిఫ జేసి దానికి దేశోద్దారక కాశీనాథుని నాగేశ్వరరావు గారి చేత ప్రారంభోత్సవం చేయించారు. 1935 వ సంవత్సరములో తాడేపల్లిగూడెం తాలూకాలో కాలి నడకన ప్రతి గ్రామం తిరిగి 47 గ్రంథాలయాల స్థాపనకు కృషి చేశారు. వీరు తన స్వీయ చరిత్రను కూడా వ్రాశారు. గ్రంథాలయోధ్యమ శిల్పి అయ్యంకి అనుగ్రంథము: పుట.
కార్టోశాట్-2A ఉపగ్రహం

కార్టోశాట్-2A అనునది ఒక భూఅధ్యానయన/భుపరిశీలన ఉపగ్రహం.ఈ ఉపగ్రహాన్ని భారతీయ అంతరిక్ష పరిశోధన సంస్థ ఇస్రో వారు రూపొందించి, ప్రయోగించారు.కార్టోశాట్ ఉపగ్రహశ్రేణిలో ఇది మూడో ఉపగ్రహం.అంతకు మునుపు కార్టోశాట్-1ని మేనెల 5తేది,2005సంవత్సరం లో, తరువాత కార్టోశాట్-2 ఉపగ్రహన్ని 2007 జనవరి 10లో ప్రయోగించారు.అలాగే ఇండియన్ రిమోట్ సెన్సింగ్ అర్గనైజేసన్ శ్రేణిలో, ఇస్రో చే తయారు చెయ్యబడి, ప్రయోగింపబడి, నిర్వహించబడిన 13 వ ఉపగ్రహం కార్టోశాట్-2A.ఈ ఉపగ్రహం పీఎస్ఎల్వీవాహకనౌక శ్రేణికి చెందిన PSLV–C9 అను ఉపగ్రహ ప్రయోగనౌక ద్వారా అంతరిక్షములో నిర్దేశించినకక్ష్యలో ప్రవేశపెట్ట బడింది.ఈ ఉపగ్రహాన్ని 2008 ఏప్రిల్ 28వ సంవత్సరం, ఆంధ్రప్రదేశ్ లోని, నెల్లూరు జిల్లాలోని శ్రీహరికోట లోని సతీష్ థావన్ ఉపగ్రహ ప్రయోగకేంద్రం నుండి ప్రయోగించారు. ఈ ఉపగ్రహంతో పాటు 87 కేజీల బరువుఉన్న ఇండియన్ మినీశాటిలైట్ (IMS-1), కెనడా, డెన్మార్క్, జర్మనీ, జపాన్,, నెథర్లాండ్ దేశాలకు చెందిన ఎనిమిది ప్రయోగాత్మక సూక్ష్మ (నానో) ఉపగ్రహాలను కూడా కక్ష్యలో ప్రవేశపెట్టడం జరిగింది.కార్టోశాట్-2A ఉపగ్రహం భారత ప్రభుత్వరక్షణ శాఖా మంత్రిత్వశాఖకు చెందినది. ఉపగ్రహం బరువు 690 కిలోలు.ఒక పాన్‌క్రోమాటిక్ కెమెరాను కలిగి ఉంది. కక్ష్య 635కిలోమీటర్ల సూర్యసమస్థితి కక్ష్య (sun synchronous)
శనివారపు సుబ్బారావు

శనివారపు సుబ్బారావు (1896 - 1940) తొలినాళ్లలో గ్రంథాలయోద్యమ ప్రముఖులల్లో ఒకరు. వీరు గాంధీజీ ఇచ్చిన పిలుపును అందుకుని జీవనాధారమైన ఉద్యోగానికి రాజీనామా ఇచ్చి స్వాతంత్ర్య సమరంలో పాల్గొన్న సుప్రసిద్ధ దేశభక్తులు. శనివారపు సుబ్బారావు పశ్చిమ గోదావరి జిల్లా, తణుకు మండలానికి చెందిన ముద్దాపురం గ్రామంలో రామయ్య, మాణిక్యాంబ దంపతులకు 1896 వ సంవత్సరములో జన్మించారు. వీరు కాశీ విశ్వవిద్యాలయం నుండి మెట్రిక్యులేషన్ పరీక్ష ఉత్తీర్ణులయ్యారు. ఈయన భార్య పేరు రామలక్ష్మి. వీరికి ముగ్గురు కుమారులు సంతానం. వీరు 1923లో నిడదవోలు నుండి పల్లెటూరు అనే వారపత్రికను ప్రారంభించారు. దీనిలో గ్రామంలో జరిగే అన్యాయాలను, అప్పటి ప్రభుత్వ యంత్రాంగంలోని అక్రమాలను నిర్భయంగా వ్రాసేవారు. బ్రిటీష్ వారిచే అల్లూరు సీతారమ రాజు కాల్చి వేత వార్తను తొలిసారిగా ప్రచురించి నందుకు ఈ పత్రిక బ్రిటిష్ వారి కోపానికి గురయ్యింది. పల్లెటూరు పత్రిక నిలిచిపోయిన తర్వాత తణుకులో పల్లెటూరు గ్రంథమండలిని ప్రారంభించి పుస్తకాలను ప్రచురించసాగారు. వీరికి ముదిగంటి జగ్గన్నశాస్త్రి పుస్తక ప్రచురణలో చేదోడు వాదోడుగా ఉన్నారు. వీరు ఆనాడు దేశంలోని వయోజనులలో అలుముకున్న అవిద్య చీకట్లను తొలగించేందుకు వయోజన విద్యా కార్యక్రమానికి అధిక ప్రాధాన్యతను ఇస్తూ, వయోజనులకు ఉపయోగపడే పుస్తకాలను ప్రచురించడానికి పూనుకున్నారు
అయ్యవారిపల్లె (అయోమయ నివృత్తి)

అయ్యవారిపల్లె పేరుతో చాలా వ్యాసాలు ఉన్నాయి. ఆ వ్యాసాల జాబితా:
జీశాట్-2 ఉపగ్రహం

జీశాట్-2 ఉపగ్రహం భారతదేశం యొక్క అంతరిక్ష పరిశోధన సంస్థ ఇస్రో తయారుచేసి ప్రయోగించింది.ఇస్రో వారు జీఎస్‌ఎల్‌వి ఉపగ్రహ వాహకనౌకలశ్రేణిలో అభివృద్ధిపరచిన వాహకనౌక GSLV-D2 ను మొదటిగా ప్రయోగించి జీశాట్-2 ఉపగ్రహం ఉపగ్రహాన్ని అంతరిక్షంలో కక్ష్యలో ప్రవేశపెట్టారు.జీశాట్-2 ఉపగ్రహం ప్రయోగాత్మక సమాచార ఉపగ్రహం.GSLV-D2 ఉపగ్రహ వాహక నౌక 2.0టన్నుల (2000కిలోల) పేలోడు కలిగిన ఉపగ్రహాలను అంరతిక్షంలోకి మోసికొని పోగలదు. 1800 కిలోల పేలోడ్ కలిగిన జీశాట్-2 ఉపగ్రహన్ని గురువారం, మేనెల 8వతేదిన,2003 సంవత్సరాన ఆంధ్రప్రదేశ్ రాష్ట్రంలోని నెల్లూరుజిల్లాలోని శ్రీహరికోటలో ఉన్న సతిష్ థావన్ అంతరిక్ష ప్రయోగ కేంద్రంనుండి జీఎస్‌ఎల్‌వి -డీ2 అను ఉపగ్రహ వాహక నౌక ద్వారా అంతరిక్షానికి పంపారు. ఉపగ్రహాన్ని భూస్థిర కక్ష్యలో ప్రవేశపెట్టారు. ఉపగ్రహం యొక్క పెరిజీ35,904కిలోమీటర్లు, అపోజీ 35,920కిలోమీటర్లు. ఉపగ్రహం వాలు 2.43°. ఒక ప్రదక్షణకు పట్టు సమయం 24.03 గంటలు
జీశాట్-8 ఉపగ్రహం

జీశాట్-8 ఒక సమాచార ఉపగ్రహం.ఇస్రోవారు తయారు చేసిన జీశాట్ శ్రేణికి చెందిన ఉపగ్రహం.ఈ జీశాట్-8 ఒక సమాచార ఉపగ్రహన్ని ఇస్రోవారి ఇన్సాట్ ( INSAT) ప్రణాళికలో భాగంగా తయారు చేసింది.ఈ ఉపగ్రహాన్నిఫ్రెంచి గయానా (French Guiana) లోని కౌరౌ (Kourou) ఉపగ్రహ ప్రయోగ కేంద్రం నుండి 2011 సంవత్సరం, మేనెల 21 వ తేదిన ప్రయోగించారు.ఈ ఉపగ్రహాన్ని ఎరియన్5అనే ఉపగ్రహ వాహకం ద్వారా అంతరిక్షములో కక్ష్యలో ప్రవేశ పెట్టారు.ఆరియన్5 ఉపగ్రహ వాహనాన్ని యురోపియన్ అరియన్ స్పేస్ వారు తయారు చేసారు. భారతదేశంలో ఇస్రో వారిచే తయారు చెయ్యబడిన జీశాట్-8 ని ఇండియానుండి ఫ్రెంచి గయానాలోని Cayenne–Rochambeau విమానాశ్రయానికి అంటోనోవ్ An-124 కార్గో విమానం ద్వారా రవాణా చేసారు.అంతకు ముందు ఇస్రో వారు దేశీయ సాంకేతిక పరిజ్ఞానంతో చేసిన జీస్ఎల్‌వి వాహకనౌక ద్వారా ఉపగ్రహాన్నిఅంతరిక్షములో పెట్టుటకు రెండుసార్లు ప్రయత్నించి విఫలమైనప్పటికీ, ఫ్రెంచి గయానా నుండి చేసిన ప్రయోగం విజయవంతమైనది.ఈ ఉపగ్రహాన్ని అంతరిక్షములో భూస్థిర కక్ష్యలో ప్రవేశపెట్టారు. ప్రయోగ సమయంలో ఉపగ్రహం బరువు 3,093కిలోలు.ఇంధన బరువును మినహాయించగా ఉపగ్రహం బరువు 1,426 కిలోలు.ఉపగ్రహంలో విద్యుత్తు శక్తి 6,224 వాట్స్
విల్ఫ్రెడ్‌ డిసౌజా

విల్ఫ్రెడ్‌ డిసౌజా (23 ఏప్రిల్ 1927 – 4 సెప్టెంబరు 2015) గోవారాష్ట్ర మాజీ ముఖ్యమంత్రి. ఆయన సర్జన్, రాజకీయనాయడుడు. ఆయన మూడుసార్లు గోవా ముఖ్యమంత్రిగా పనిచేసారు. విల్ఫ్రెడ్‌ డిసౌజా మూడు సార్లు గోవా ముఖ్యమంత్రిగా బాధ్యతలను నిర్వహించారు. వృత్తిరీత్యా సర్జన్‌ అయిన విల్ఫ్రెడ్‌ డిసౌజా యూకేలోని రాయల్‌ కాలేజ్‌ ఆఫ్‌ సర్జన్స్‌లో డబుల్‌ ఫెలో పొందిన అతి కొద్ద మంది వ్యక్తుల్లో ఒకరు. 1974లో కాంగ్రెస్ పార్టీ తరుపు నుంచి అసెంబ్లీ ఎన్నికల్లో పోటీ చేశారు. భారత మాజీ రాష్ట్రపతి కెఆర్ నారాయణన్ చేతుల మీదగా డాక్టర్ బీసీ రాయ్ అవార్డును కూడా అందుకున్నారు. గోవా రాజకీయాల్లో కాంగ్రెస్ పార్టీ తరుపు నుంచి గెలిచి తనదైన ముద్రను వేయడమే కాకుండా, అనతికాలంలో ఉన్నత పదవులను పొందారు. గోవా ముఖ్యమంత్రిగా తొలిసారిగా 1993లో పదవి బాధ్యతలను స్వీకరించారు. 30 ఏళ్ల పాటు కాంగ్రెస్ పార్టీలో కొనసాగిన ఆయన 1980ల్లో గోవాలో కాంగ్రెస్ పాగా వేసేందుకు ముఖ్య భూమికను పోషించారు.  డిసౌజా శ్యాస సంబంధమైన వ్యాధితో బాధపడుతూ మణిపాల్ ఆసుపత్రిలో చేరారు. ఆయన సెప్టెంబరు 4 2015 శుక్రవారం ఉదయం గుండెపోటుతో కన్నుమూశారు
శ్రీ కృష్ణ జన్మభూమి

శ్రీ కృష్ణ జన్మభూమి అనేది మథుర నగరంలో ఉన్న ఒక ధార్మిక దేవాలయం. ఈ ఆలయం పురాతన హిందూ మత దేవుడైన శ్రీకృష్ణుడి జన్మస్థలం. ఇది కంసునికి చెందిన ఒక జైలు గది, ఇక్కడే శ్రీకృష్ణ భగవానుడు జన్మించాడు. చరిత్రకారుల ప్రకారం ఈ జైలు గది 'గర్భ గృహ' గా పేరొందింది, ఈ ఆలయ ఆవరణమే కృష్ణుడు జన్మించిన కచ్చితమైన ప్రదేశం. ఈ జైలు గది గోడ కంసరాజు యొక్క క్రూరత్వాన్ని గుర్తుచేస్తుంది. అనేక విగ్రహాలు, పురాతన కాలానికి చెందిన శిల్పాలు ఇక్కడి తవ్వకాలలో కనిపించాయి. ఈ జైలు గది క్రమంగా మారి ప్రస్తుతం అందమైన దేవాలయమయింది. లక్షలాది భక్తులు శ్రీకృష్ణ జన్మాష్టమి సమయంలో ఆలయం వద్దకు తరలి వస్తారు. ఇక్కడ పండుగ సమయాలలో జరిపే ఉత్సవాలు, వేడుకలు భారతదేశం అంతటా ప్రసిద్ధి చెందాయి. వేడుకలు శ్రీకృష్ణ భగవానుడు పుట్టిన మధ్య రాత్రి సమయంలో ప్రారంభమవుతాయి. శ్రీకృష్ణ భగవానుడు జన్మించిన మథుర నగరం యమునా నది ఒడ్డున ఉన్నది, ఇది రాజధాని నగరం ఢిల్లీకి సుమారు 145 కిలోమీటర్ల దూరంలో ఉంది. ఈ నగరం శ్రీకృష్ణ ప్రసిద్ధ కృష్ణ జన్మ భూమి మందిర్ భక్తులను అత్యంత గౌరవించే అతిధేయ ఆలయంగా ఖ్యాతి చెందింది
ఇన్శాట్-1B ఉపగ్రహం

ఇన్శాట్-1B (INSAT-1B) భారతదేశపు సమాచార ఉపగ్రహం. ఈ ఉపగ్రహాన్ని ఇండియన్ నేషనల్ శాటలైట్ సిస్టం ద్వారా జరుపుతున్న జరుపుతున్న ఉపగ్రహల ప్రయోగంలో భాగంగా అంతరిక్షములో ప్రవేశపెట్టారు. ఈ ఉపగ్రహాన్ని 30ఆగస్టు 1983న 06:32:00 ( UTCసమయం) కు భూస్థిరకక్ష్యలో,74 డిగ్రీల అక్షాంశంలో ప్రవేశపెట్టారు. ఈ ఉపగ్రహం ముందుగా నిర్ణయించిన విధంగా 7 సంవత్సరాలు సేవలు అందించిన తరువాత, దీని స్థానంలో INSAT-D ఉపగ్రహాన్ని ప్రయోగించి, దీనిని పక్కనిరర్ధక కక్ష్యలో పెట్టారు.ఈ ఉపగ్రహాన్ని తిరిగి 1992లో 92 డిగ్రీల అక్షాంశంలో గుర్తించారు.దీనిని ఆగస్టు 1993లో నిరర్ధకం చేసారు. ఈ ఉపగ్రహాన్నిఫోర్డ్ ఏరోస్పేస్‌వారు నిర్మించారు. ఈ ఉపగ్రహనిర్వహణ బాధ్యత ఇస్రోవారిది.INSAT-1శ్రేణి వరుస ఉపగ్రహాలనిర్మాణంలో భాగంగా INSAT-1B ఉపగ్రహం నిర్మింపబడి, ప్రయోగింప బడింది.ప్రయోగ సమయంలో ఉపగ్రహం బరువు 152 కిలోగ్రాములు (2,540 పౌండ్లు) ఉపగ్రహ జీవితకాలం 7 సంవత్సరాలు.INSAT-1B ఉపగ్రహంలో పండ్రెండు C-band ట్రాన్స్‌పాండరులను, మూడు S-band ట్రాన్స్‌పాండరులను అమర్చారు.విద్యుతు ఉత్పత్తికై ఒక సౌరఫలకను అమర్చారు
జీఎస్‌ఎల్‌వి-F01ఉపగ్రహ వాహకనౌక

జీఎస్ఎల్‌వి-F01 ఉపగ్రహ వాహనం ఇస్రో తయారుచేసిన జీఎస్ఎల్ వి శ్రేణికి చెందిన 3వ ఉపగ్రహ వాహనం, జీఎస్ఎల్‌వి శ్రేణికి సంబంధించిన మొదటి ఆపరేషనల్ ఫ్లైట్. జీఎస్ఎల్‌వి శ్రేణికి చెందిన అభివృద్ధి పరచిన మిగతా రెండు ఉపగ్రహ వాహకనౌకలలో ఒకటి ఏప్రిల్ 2001న జీశాట్-1 ఉపగ్రహాన్ని, మరొకటి మే 2003న జీశాట్-2 ఉపగ్రహాన్ని విజయవంతంగా అంతరిక్షంలో నిర్దేశిత కక్ష్యలో విజయవంతంగా ప్రవేశపెట్టాయి. అభివృద్ధి పరచబడిన మొదటి GSLV-D1 ఉపగ్రహ వాహకనౌక 1530 కిలోగ్రాముల బరువు ఉన్న జీశాట్-1 ఉపగ్రహాన్ని భూస్థిర బదిలీ కక్ష్యలో (GTO) విజయవంతంగా ప్రవేశపెట్టింది. రెండవ GSLV-D2 ఉపగ్రహ వాహకనౌక 1825 కిలోలబరువు ఉన్న జీశాట్-2 ఉపగ్రహాన్నివిజయవంతంగా కక్ష్యలో ప్రవేశపెట్టింది. అలాగే మొదటి ఆపరేషనల్ ప్రయోగంలో జీఎస్ఎల్‌వి-F01 ఉపగ్రహ వాహనం 1950 కిలోల బరువు ఉన్నజీశాట్-3/ EDUSAT ఉపగ్రహాన్నిఅతరిక్షంలో ప్రవేశపెట్టింది. జీఎస్ఎల్‌వి-F01 ఉపగ్రహ వాహకనౌక పొడవు 49 మీటర్లు. వాహకనౌక బరువు 414 టన్నులు. ఈ ఉపగ్రహ వాహకంలో 3 దశలు ఉన్నాయి.మొదటి దశ/స్టేజి, GS1, ఒక కోర్ మోటరు, 138 టన్నుల ఘన ఇంధనాన్ని (చోదకము) కలిగి, అదనంగా 4 స్ట్రాపాన్ మోటరులను కలిగి ఉండును.ఈ స్ట్రాపాన్ ఒక్కొక్కటి 40 టన్నుల హైపర్‌గోలిక్ ద్రవఇంధన చోదకాన్ని (UH25 and N204) కలిగి ఉంది.ఉపగ్రహ వాహ రెండవదశలో కూడా 39 టన్నుల ద్రవ హైపర్‌గోలిక్ చోదక ఇంధనాన్ని కలిగిఉండును. మూడవ దశ (GS3) క్రయోజనిక్ దశ,12
అబ్దుల్‌ జలీల్‌ షేక్‌

అబ్దుల్‌ జలీల్‌ షేక్‌: కృష్ణా జిల్లా, విజయవాడలో 1953 మే 15న జన్మించారు. వీరి తల్లితండ్రులు: షేక్‌ అమీనాబీ, షేక్‌ అబ్దుల్‌ గపూర్‌. వీరు పదవ తరగతి వరకు చదువు కున్నారు. వృత్తి: వ్యాపారం., ధార్మిక సేవ. ప్రస్తుతం గుంటూరు జిల్లా, తాడేపల్లి మండలానికి చెందిన నులకపేట గ్రామంలోని 'నూరాని జామియా మస్జిద్‌' ఇమాంగా పనిచేస్తున్నారు. వీరు 2005 నుండి రచన వ్యాసంగం ఆరంభించి ఉర్దూ-అరబిక్‌ భాషలలోని ధార్మిక గ్రంథాలను తెలుగులోకి అనువదించి ప్రచురిస్తున్నారు. ప్రజలలో ముఖ్యంగా ముస్లిం ప్రజానీకంలో చిట్లం కట్టుకు పోయిన ధార్మిక అలసత్యం, ఉదాసీనతను పోగొట్టాలన్నది వీరు ప్రధాన లక్ష్యము.
తెలుగు బుక్ అఫ్ రికార్డ్స్

తెలుగు బుక్ అఫ్ రికార్డ్స్ (ఆంగ్లం: Telugu Book of Records) తెలుగు వారిలో ఉన్న పతిభ పాటవాలను గుర్తించి వారికి ఒక గుర్తింపు తేవాలన్న ఆలోచన దేశ విదేశాలను పర్యటించి అక్కడి సంస్థల కార్యచారనలను తెలుసుకొని సంస్థకి సంబంధిత సమాచారాన్ని అవగహన చేసుకొని మారిషష్, సింగపూర్, శ్రీలంక, బ్యాంకాక్, మలేసియా వంటి దేశాల తెలుగు సంఘాల వారితో చర్చించి తుదకి తెలుగు బుక్ అఫ్ రికార్డ్స్ కి తిరుపతిలో జరిగిన 4వ తెలుగు ప్రపంచ మహా సభలను పురస్కరించుకొని వెలిసిన ఈ సంస్థ మండలి బుద్ధ ప్రసాద్ చేతుల మీదుగా సంస్థ లోగోను హైదరాబాదులో వారి ఛాంబర్లో 2012 డిసెంబర్ 24న అవిష్కరిచారు. అదే ఏడాది డిసెంబర్ 30న విశాఖపట్టణంలో తుమ్మిది చారిటాబుల్ సంస్థ సహకారంతో తెలుగు బుక్ అఫ్ రికార్డ్స్ కి సంబంధిత వెబ్ సైట్ https://www.telugubookofrecords.com/home/ని ఆవిష్కరించారు. ఆ సంస్థకు వ్యవస్థాపక అధ్యక్షులుగా డా: చింతపట్ల వెంకటాచారి, సంస్థ కార్యదర్శిగా రజని బొనాలి, ముఖ్య సలహాదారులుగా మండలి బుద్ధప్రసాద్, జె.డి. లక్ష్మినారాయణ, అన్నవరం రామస్వామి, డా: సి. నారాయణ రెడ్డి. డా: అందెశ్రీ. డా: కూరెల్ల విటలాచారి. తుమ్మిది రామ్ కుమార్, డా:సాయి శ్రీ, డా: శ్రీనాథ చారి, డా:ఈటల సమ్మన్న, బృందావనం పార్ధసారథి ( మారిషష్ ) తదితరుల సలహాల మేరకు ఈ సంస్థను నెలకొల్పి దేశ విదేశాల్లో ఉన్న తెలుగు వారికి వారిలో ఉన్న ప్రతిభకు పట్టం కడుతూ.
అబ్దుల్‌ ఖలీల్‌ షేక్‌

అబ్దుల్‌ ఖలీల్‌ షేక్‌. ప్రకాశం జిల్లా చీరాలలో 1970 ఆగస్టు 15న జన్మించారు. వీరి తల్లితండ్రులు: షేక్‌ అబ్దుల్‌ రహం, సకనా బీబిజాన్‌. వీరు డిప్లొమా ఇన్‌ మెకానికల్‌ ఇంజనీరింగ్ చదివారు.. వీరుచీరాలలో ఆటోకాడ్‌ ఇంజనీర్‌^గా పనిచేశారు. ప్రముఖ రచయిత ఇనగిం దావూద్‌ ప్రేరణతో రచనా వ్యాసంగం ఆరంభించారు . వివిధ పత్రికలలోవీరి కవితలు, వ్యాసాలు ప్రచురితం అయ్యాయి. వీరు దళితులు, ముస్లింలు, బిసి వర్గాల సమస్యలను ప్రతిబింబిస్తూ వాటి పరిష్కారాలను సూచిస్తూ ఉద్యమ స్పూర్తిని కలుగజేస్తూ రాసిన వ్యాసాలకు, గుర్తింపు వచ్చింది. అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010 ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌ చిరునామా వినుకొండ - 522647. పుట 33
అబ్దుల్‌ హకీం జానీ షేక్‌

(ప్రస్తుతం ఈ పేజీ ఖాళీగా ఉంది)
ఇన్శాట్-3D ఉపగ్రహం

ఇన్శాట్-3D ఉపగ్రహంను ఇండియన్ స్పేస్‌ రీసెర్చ్‌అర్గనైజేసన్ (ఇస్రో) వారు రూపొందించారు. ఈ ఉపగ్రహన్ని అంతరిక్షసంబంధ, వాతావరణపరిశీలన, డేటారిలే, శాటిలైట్ ఆధారిత అన్వేషణ, రక్షించు వంటి ప్రణాళికలతో ఈ ఉపగ్రహాన్ని రూపొందించారు. ఈఉపగ్రహాన్ని దక్షిణ అమెరికాలోని ఫ్రెంచి గయానాలోని అంతరిక్ష పరిశోధనకేంద్రం నుండి అంతరిక్షములో ప్రవేశ పెట్టారు.ఈ ఉపగ్రహాన్ని అంతరిక్షము లోని కక్ష్యలో ప్రవేశపెట్టుటకై ఏరియన్ 5 ECA అను ఉపగ్రహ ప్రయోగ/వాహననౌకను ఉపయోగించారు.ఇన్శాట్-3D ఉపగ్రహాన్ని 2013 జూలై 26 న విజయవంతంగా అంతరిక్షములోకి పంపి, కక్ష్యలో ప్రవేశపెట్టారు.  ఇన్శాట్-3D ఉపగ్రహంలో పలు నూతన సాంకేతికపరిజ్ఞానంతో తయారుచేసిన ఉపకరణాలను బిగించారు. స్టార్ సెన్సారులవంటి నుటన అవిష్కారలను అమర్చారు.ఉపగ్రహ ఇబ్బందులను తగ్గించుటకై సూక్ష్మసౌర అమరిక డ్రైవ్‌అసెంబ్లీని (micro stepping Solar Array Drive Assembly: (SADA, ఉపగ్రహనిర్వహణ, టెలికాం, టెలిమెట్రి నిర్వహణకు బస్‌మేనేజిమెంట్ యూనిట్ ను నెలకొల్పినారు.C-బ్యాండ్ ట్రాన్స్‌పాండరును ఉంది. ఉపగ్రహంలో 3 పేలోడులను అమర్చారు. మొదట ఇన్శాట్-3D ఉపగ్రహాన్ని జీస్ఎల్‌వి శ్రేణికి చెందిన జీస్‌ఎల్‌వి Mk-II ఉపగ్రహ వాహకనౌక ద్వారా అంతరిక్షంలో ప్రవేశపెట్టాలనుకొన్నారు. తరువాత అభిప్రాయాన్ని మార్చుకొని, ఇస్రో చైర్మన్ ఉపగ్రహాన్ని గయానా నుండి, ఏరియన్ 5 ECAవాహక నౌక ద్వారా ప్రయోగించాలని నిర్ణయించినట్లు 2010 డిసెంబరు 4 న ప్రకటించాడు
అబ్దుల్ రజాక్

అబ్దుల్ రజాక్ గుంటూరు జిల్లా తుళ్ళూరు మండలం మందడం గ్రామంలో 1968 మే 6 న జన్మించారు . వీరి తల్లితండ్రులు: ఉండవల్లి మహాలక్ష్మీ (శారా), ఉండవల్లి కోటయ్య (అబ్రహం). వీరు బి.ఎ., బి.ఇడి. చదువు ఉపాద్యాయ వృత్తిని చేపట్టారు. వీరు ఉపాధ్యాయులుగా పని చేస్తూ .'గీటురాయి' వారపత్రికలో 2008లో'కాలచక్రం సాక్షి వ్యాసంతో రచనా వ్యాసాంగం ఆరంభించారు. అప్పటినుండి పలు సుదీర్గ… కవితలు, కథలు, వ్యాసాలు, ప్రధానంగా గీటురాయి పత్రికలో, వివిధ పత్రికలలో ప్రచురితం అయ్యాయి. వీరి లక్ష్యంసత్య సందేశాన్ని అందించడం. అబ్దుల్ రజాక్, అక్షరశిల్పులు అనుగ్రంథము, రచయిత సయ్యద్ నశీర్ అహమ్మద్ ప్రచురణ సంవత్సరం 2010, ప్రచురణకర్త ఆజాద్‌ హౌస్‌ ఆఫ్‌ పబ్లికేషన్స్‌, చిరునామా వినుకొండ - 522647 పుట 35
కొత్త లెక్కలు

సోవియట్ యూనియన్ స్పుత్నిక్‌ అనే కృత్రిమ ఉపగ్రహాన్ని అంతరిక్షంలోకి పంపినప్పుడు, అనగా 1960 దశకంలో, పాశ్చాత్య దేశాలలోను, జపాను లోను పెద్ద సంచలనం చెలరేగింది. వారి బోధన పద్ధతులలోను, వారు బోధ చెయ్యడానికి ఎంచుకున్న పాఠ్యాంశాల ఎంపికలోను లోపాలుండబట్టే సోవియట్ యూనియన్ అంతరిక్షంలో ఈ విజయం సాధించగలిగిందని కొంతమంది నమ్మి ప్రాథమిక పాఠశాలలలో నేర్పే గణితంలో మార్పు రావాలన్నారు. అలా మార్పు చెందిన లెక్కలే కొత్త లెక్కలు అంటే. నిజానికి అన్ని వేలం వెర్రులలాగే ఈ వేలం వెర్రి కూడా చాలమట్టుకు సమసిపోయింది. కాని అదే దశకంలోనే కంప్యూటర్లు కూడా ఊపందుకొనడం వల్ల దశాంశేతర పద్ధతులలో లెక్కలు చెయ్యడం మీద ఉత్సాహం పెరిగింది. దశాంశేతర పద్ధతులు కొత్త లెక్కలలో ఒక భాగమే. ఇక్కడ ప్రస్తావన కంప్యూటర్ రంగంలో దశాంశేతర పద్ధతుల ఉపయోగం మీద మాత్రమే. కంప్యూటర్ రంగంలో పని చేసే వారితో మాట్లాడుతున్నప్పుడు భాషా పరమైన ఇబ్బందులు కొన్ని ఉన్నాయి; వారి భాష ఏమిటో ఇతరులకి అర్థం అవదు. సైన్సుతో పరిచయం ఉన్నవారికి కూడా కంప్యూటర్ రంగంలో పని చేసే వారి లోకం మరోలోకం లా అనిపిస్తుంది. చిన్న ఉదాహరణ. ఈ రోజుల్లో కిలో అనే మాట అందరికీ పరిచయమైనదే. కిలో పంచదార, కిలో చింతపండు, వగైరాలు నిత్యం వాడుకునే మాటలే
మలయాళ స్వామి

మలయాళ స్వామి అనుష్టాన వేదాంతాన్ని ప్రచారం చేసిన యోగి. వ్యాసాశ్రమ వ్యవస్థాపకుడు. స్త్రీలు కూడా దీక్షలు తీసుకోవచ్చని చెప్పి, అన్ని కులాల వారిని ఆదరించిన మహాజ్ఞాని. ఈయన సన్యాసం స్వీకరించిన తర్వాత అసంగానంద స్వామి అనే పేరుతో కూడా పిలిచారు. విద్యా ప్రకాశానంద గిరి స్వామి ఆయన శిష్యుల్లో ముఖ్యమైన వాడు. ఆయన తలిదండ్రులు కేరళలోని తిరువాయూర్ సమీపంలో కరియప్ప, నొత్తియమ్మ దంపతులకు మార్చి 29 1885 న జన్మించాడు. చిన్న వయసులో ఈయనకు వేళప్ప అని పేరు పెట్టారు. వీరి ఇంటికి వచ్చిన ఒక సాధువు ఈయనను చూసి మీ బిడ్డ సర్వసంగ పరిత్యాగి అవుతాడని జోస్యం చెప్పాడు. చిన్నతనం నుండి అందరిలా కాక నేలమీదనే నిద్ర పోవడం. జాలి దయ ఎక్కువగా ఉండటం. ఇంట్లో ఉన్న పంజరంలోని పక్షులను విడిపించడం. ఇంటి దగ్గర కుటీరంలో ఎప్పుడూ ధ్యానంలో ఉండటం చేసేవాడు
ఆల్‌ఫ్రెడ్ హిచ్‌కాక్

సర్ ఆల్‌ఫ్రెడ్ జోసెఫ్ హిచ్‌కాక్, (నైట్ కమాండర్ ఆఫ్ ది మోస్ట్ ఎక్సలెంట్ ఆర్డర్ ఆఫ్ బ్రిటీష్ ఎంపైర్) (1899 ఆగస్టు 13 – 1980 ఏప్రిల్ 29)  ఆంగ్ల చలనచిత్ర దర్శకుడు, నిర్మాత. ఆయనకు తన శైలి కారణంగా "మాస్టర్ ఆఫ్ సస్పెన్స్" అన్న మారుపేరు ఉంది,  సినిమాల్లో సస్పెన్స్, సైకలాజికల్ థ్రిల్లర్ జాన్రాలో పలు అంశాలకు ఆయనే ఆద్యులు. ఇంగ్లాండ్ లో మూకీలు, తొలినాళ్ళ టాకీలలో విజయవంతమైన కెరీర్ తర్వాత ఆయన ఇంగ్లాండ్లో అత్యుత్తమ డైరెక్టర్ గా పేరు పొంది, 1939లో హాలీవుడ్ కు పయనమయ్యారు, 1955లో అమెరికన్ పౌరసత్వం పొందారు. ఆయన 1939 తర్వాత హాలీవుడ్ లో అనేక చిత్రాలకు దర్శకత్వం వహించి దర్శకునిగా, నిర్మాతగా అక్కడ స్థిరపడ్డారు. అర్థశతాబ్దం పాటు కొనసాగిన సుదీర్ఘ కెరీర్లో, హిచ్‌కాక్ తనకంటూ ప్రత్యేకమైన దర్శకత్వ శైలిని ఏర్పరుచుకున్నారు. ఆయన ట్రేడ్ మార్కులా పేరొందిన శైలిలో వాయెరిజమ్ (రహస్యంగా వేరే వ్యక్తి ఏకాంతంలో ఉన్నప్పుడు చూడడం) లో ప్రేక్షకులను భాగం చేస్తూ ఆ పనిచేస్తూన్న పాత్రలు చూసే చూపును, కళ్ళు కదలడాన్ని అనుకరించే కెమెరా కదలికలు వంటివి వున్నాయి. ఫిల్మ్ ఎడిటింగ్ లో వినూత్నమైన విధానాలు, ప్రత్యేకించి రూపొందించిన షాట్ ల ద్వారా ఆత్రుత, భయం, సహానుభూతి వంటి అనుభూతులను శిఖరప్రాయమైన స్థితికి తీసుకువెళ్ళారు. బయటకు చాలా ప్రశాంతంగా కనిపిస్తూ లోలోపల రగిలిపోతున్న ఐసీ బ్లాండ్ గా పేరుపడ్డ కథానాయిక పాత్రలు ఆయన సినిమాల్లో చాలాసార్లు చోటుచేసుకున్నాయి. హిచ్‌కాక్ తీసిన చాలా సినిమాల్లో హత్య, నేరం వంటివి చూపిస్తూ మెలికతో కూడినవీ, థ్రిల్ కలుగచేసేవీ అయిన ముగింపులు ఉంటాయి. హిచ్‌కాక్ సినిమాల్లోనూ మనోవైజ్ఞానిక విశ్లేషణ (సైకోఅనాలసిస్) కి సంబంధించిన అంశాలను స్వీకరించడం, కొన్నికొన్ని సార్లు అంతర్లీనమైన బలమైన సెక్స్ సంబంధిత అంశాలను చూపించడం వంటివి చేశారు.ఇంటర్వ్యూలు, మూవీ ట్రైలర్లు, తన సినిమాల్లోని అతిథి పాత్రలు, పదేళ్ళ పాటు నిర్వహించిన ఆల్‌ఫ్రెడ్ హిచ్‌కాక్ ప్రెజంట్స్ అనే టీవీ కార్యక్రమం వంటివాటి ద్వారా అప్పట్లో అత్యంత ఎక్కువగా కనిపిస్తూ ప్రాచుర్యం పొందిన వ్యక్తిగా నిలిచారు. హిచ్‌కాక్ అరవై దశాబద్దాల పాటు కొనసాగిన తన కెరీర్లో దాదాపు 50కి పైగా సినిమాలకు దర్శకత్వం వహించారు
ఇన్శాట్-3A ఉపగ్రహం

ఇన్శాట్-3A భారతీయ అంతరిక్ష పరిశోధన సంస్థ (indian space research organisation) (ఇస్రో) వాళ్ళు రూపకల్పన చేసి, తయారు చేసిన ఉపగ్రహం.ఈ ఉపగ్రహం ఇన్శాట్ -3శ్రేణికి చెందిన మూడవ ఉపగ్రహం అంతకుముందు ఈ శ్రేణికి చెందిన ఇన్శాట్-3B, ఇన్శాట్-3C ఉపగ్రహాలను అంతరిక్షములో కక్ష్యలో ప్రవేశపెట్టారు.ఈ ఉపగ్రహం బహుళ ప్రయోజన ఉపగ్రహం.ఈ ఉపగ్రహం ద్వారా సమాచారం, వాతావరణం ఇంకా అన్వేషణ, సంరక్షించు సేవలను అందించడం ఈ ఉపగ్రహ ప్రయోగ ప్రధానమైన లక్ష్యం. ఈ ప్రయోగార్థం 53 మిలియను డాలర్లు ఖర్చు అయ్యింది.ఈ ఉపగ్రహాన్ని దక్షిణ అమెరికాకు చెందిన ఏరియన్ (Ariane 5G V160) ) అను ఉపగ్రహ ప్రయోగ వాహకనౌక ద్వారా, ఫ్రెంచి గయానా లోని కౌరౌ (Kourou ELA-3) రాకెట్ ప్రయోగవేదిక నుండి 9వతేదీ, ఏప్రిల్ నెల 2003న, 22;52 (UTC) గంటలకు అంతరిక్షములోకి పంపారు. ఇన్శాట్-3A ఉపగ్రహాన్ని అంతరిక్షములో ప్రవేశపెట్టిన గుత్తేదారు ఏరియన్ స్పేస్ (Arianespace ) సంస్థ వాళ్ళు.తాము నిర్మించిన ఏరియన్-5G (V160) (Ariane 5GV160) అనే ఉపగ్రహ వాహక నౌకద్వారా ఫ్రెంచి గయానా లోని కౌరౌ (Kourou ELA-3) రాకెట్ ప్రయోగవేదిక నుండి 9వ తేదీ, ఏప్రిల్ నెల 2003న,22;52 (UTC) గంటలకు అంతరిక్షములోకి పంపారు.ఉపగ్రహ వాహకనౌక ప్రయోగ వేదికనుంది బయలు దేరిన 30 నిమిషాల తరువాత భూసమస్థితి బదిలీకక్ష్యలో (GTO, ఉపగ్రహాన్ని భూ మధ్య రేఖకు 1.99 డిగ్రీల ఏటవాలుగా, త్రిఅక్ష స్థిరీకరణ స్థితిలో,859 కిలోమీటర్ల పెరిజీ (భూమికి కనిష్ఠదూరం), 36,055 కిలోమోటర్ల అపోజీ (భూమికి గరిష్ఠ దూరం) దూరంలో, ప్రదక్షిణలుచేసేలా కక్ష్యలో ఉంచారు.ఈ ఉపగ్రహంతో పాటు అదేసమయంలో PanAmSat వాళ్ళ గాలక్షి-XIIఅనే ఉపగ్రహం కూడా ఏరియన్-5G (V160) (Ariane 5GV160) ద్వారా కక్ష్యలో ప్రవేశపెట్టబడింది. ఈ ఉపగ్రహ పనితీరును పర్యవేక్షించు ప్రధాననియంత్రణ సౌకర్యకేంద్రం (Master Control Facility (MCF, కర్నాటక రాష్ట్రంలోని హాసన్లో ఉంది
జీన్ లూక్ గొడార్డ్

జేన్ లూక్ గొడార్డ్ (ఫ్రెంచ్: [ʒɑ̃lyk ɡɔdaʁ]) (1930 డిసెంబరు 3 - 2022 సెప్టెంబరు 13) ఫ్రెంచ్-స్విస్ సినిమా దర్శకుడు, స్క్రీన్ ప్లే రచయిత, సినీ విమర్శకుడు. ఆయనని తరచుగా 1960ల నాటి ఫ్రెంచి సినిమా ఉద్యమం లా నౌవెల్లె వాగ్, లేదా నవతరంగం (న్యూవేవ్) కు చెందినవాడిగా గుర్తిస్తారు. ఇతర నవతరంగం సమకాలీకుల్లాగానే, గొడార్డ్ ప్రధాన స్రవంతి ఫ్రెంచ్ సినిమాలో "నూతన ఆవిష్కరణకు బదులు నిపుణత, కొత్త దర్శకులకు బదులు ప్రత్యేక సౌకర్యాలు అనుభవించే పాతవారికి ప్రాధాన్యత ఇచ్చే" నాణ్యతా ప్రమాణాలు, సంప్రదాయాలను విమర్శించారు  ఈ సంప్రదాయాన్ని ఎదిరించేందుకు ఆయన, ఆయన వంటి ఆలోచనలే కలిగిన తోటి విమర్శకులు సినిమాలు తీయడం ప్రారంభించారు. ఫ్రెంచ్ సినిమాలతో పాటుగా సంప్రదాయిక హాలీవుడ్ విధానాలను కూడా గొడార్డ్ తీసిన అనేక సినిమాలు సవాలుగా నిలుస్తాయి. 1960లు, 70ల్లో అత్యంత రాడికల్ ఫ్రెంచ్ సినీ రూపకర్తగా ఆయనను తరచు పేర్కొంటూంటారు; సినీ సంప్రదాయాలు, విధానాలు, రాజకీయాలు, ఫిలాసఫీ వంటివాటిపై ఆయన దృక్పథం ఫ్రెంచ్ నవతరంగం (న్యూవేవ్) కు చెందిన దర్శకులపై గట్టి ప్రభావం చూపించింది. ఆయన సినిమాల్లో పలు పూర్వపు గొప్ప చిత్రాల రిఫరెన్సులు, వాటిలోని అంశాలు గౌరవప్రదంగా చూపడం వంటివి ఆయనకు సినిమా చరిత్రపై ఉన్న లోతైన అభినివేశాన్ని తెలుపుతాయి. దాంతో పాటు అనేక సినిమాలు ఆయన రాజకీయ దృక్పథాలకు ప్రతిబింబాలుగా నిలిచాయి; అస్తిత్వవాదం, మార్క్సిస్టు సిద్ధాంతాలను చాలా ఆసక్తితో చదివేవారు. నవతరంగం నాటితో పోలిస్తే, ఆయన ఇటీవలి సినిమాల్లోని రాజకీయ దృక్పథంలో రాడికల్ తత్త్వం తగ్గిపోయింది, ఇటీవలి సినిమాలు సంకేతాత్మకమైనవీ, వాటిలో మానవవాద, మార్సిస్ట్ దృక్పథాల నుంచి మానవ సంఘర్షణ చూపుతున్నారు. 2002ల్ సైట్ & సౌండ్ పోల్ లో, గొడార్డ్ సినీ విమర్శకుల ఆల్-టైం టాప్ 10 దర్శకుల లిస్టులో మూడవ ర్యాంకు పొందారు. ఆయన, ఆయన కృషి కథన సిద్ధాంతానికి కేంద్రంగా నిలుస్తూ, "వాణిజ్య కథన సినిమా నియమాలనూ, సినీ విమర్శ సాంకేతిక పదజాలాన్నీ కూడా సవాలు చేశాయి" అని పేర్కొన్నారు. 2010లో, గొడార్డ్ అకాడమీ గౌరవ పురస్కారం (ఆస్కార్ అవార్డు) పొందారు, అయితే ఆయన అవార్డు ప్రదానోత్సవానికి హాజరు కాలేదు. గొడార్డ్ సినిమాలు మార్టిన్ స్కోర్సెస్, క్వెంటిన్ టరంటినో, స్టీవెన్ సోడెర్ బర్గ్, డి
ఏ కే ఖాన్

అబ్దుల్‌ ఖయూం ఖాన్‌. అందరూ ఆయన్ని ఆత్మీయంగా ఎ.కే.ఖాన్‌ అని ఖాన్‌సాబ్‌ అని సంబోధిస్తుంటారు. అనంతపురం జిల్లా పెనుకొండ అయినప్పటికీ, హైదరాబాద్‌తో ఆయన బంధం మూడు దశాబ్దాల నాటిది. తల్లి అఫ్సర్‌ జానీ, కీ. శే. శ్రీ అబ్దుల్‌ కరీం ఖాన్‌ (రిటైర్డ్‌ ఐఏఎస్‌) అధికారిగా పనిచేసి రిటైర్‌ అయ్యారు. భారతదేశంలో 06 డిసెంబర్ 1956లో జన్మించారు. అనంతపురం జిల్లా పెనుకొండ, హిందూపూర్‌లో విద్యాభ్యాసం పూర్తి చేసాడు. ఎమ్మెస్సీ (గోల్డ్‌మెడల్‌), పిహెచ్‌.డి తొలినాళ్ళలో : ప్రొ ఆఫీసర్‌ భారతీయ స్టేట్‌ బ్యాంక్‌ (1978) ఇండియన్‌ రైల్వేస్‌ ట్రాఫిక్‌ సర్వీస్‌ (1979-81) ఐపీఎస్‌ లోకి : 1981 లో 22 సం|| ల వయస్సులోనే మొదటి ర్యాంకు కొట్టి ట్రేనింగులో జయినయ్యారు
ఫైండింగ్ నీమో

ఫైండింగ్ నీమో (ఆంగ్లం - Finding nemo) 2003లో వచ్చిన కంప్యూటర్ ఆనిమేషన్ చిత్రాన్ని అమెరికాకు చెందిన పిక్సార్ యానిమేషన్ వారు నిర్మింపగా వాల్ట్ డిస్నీ వారు ప్రపంచవ్యాప్తంగా విడుదల చేసారు. ఈ చిత్రానికి ఆండ్రూ స్టాంటన్ రచన, దర్శకత్వం వహించారు. ఈ చిత్ర కథలో మార్లిన్ అనబడే చేప తప్పిపోయిన తన కొడుకు నీమోను వెతుక్కుంటూ వెళతాడు. నీమోను వెతకడానికి మార్లిన్ కు డోరీ అనే చేప సహాయపడుతుంది. మార్గమధ్యంలో మార్లిన్ ఎన్నో అవాంతరాలను దాటుకుంటూ వెళతాడు. చివరికి నీమోను కలుస్తాడు. ఈ చిత్రం మే 30. 2003న విడుదలయ్యింది. ప్రపంచవ్యాప్తంగా ఘన విజయం సాధించి విమర్శకులనుండి ప్రశంసలు పోందింది. ఆ యేడు ఆస్కార్ అవార్డులలో ఉత్తమ యానిమేషన్ చిత్రం అవార్డును గెలుపోంది, మరో మూడు విభాగాలలో అర్హత సాదించింది. ప్రపంచవ్యాప్తంగా $936 బిలియన్ డాలర్లు ఆర్జించింది. ఆయేడు అత్యదిక వసూళ్ళు సాదించిన రెండవ చిత్రం